
Kõik viisavabadusprogrammi (VWP) raames reisijad on kohustatud 
hankima reisiloa, kasutades elektroonilise reisiloa taotlemise süsteemi 
(ESTA), enne kui nad reisivad Ameerika Ühendriikidesse VWP 


raames. ESTA on kõigile VWPis osalevate riikide kodanikele 
kättesaadav veebis aadressil https://esta.cbp.dhs.gov. VWP võimaldab 
programmis osalevate riikide kodanikel reisida Ameerika 
Ühendriikidesse äri või puhkuse eesmärgil kuni 90 päevaks ilma 
viisata. ESTA eesmärk on VWP turvalisust suurendada ja on 
võimaldanud Ameerika Ühendriikide valitsusel programmis osalevate 
riikide arvu suurendada. 


ESTA ÜLDTEAVE 

Mis on elektroonilise reisiloa taotlemise süsteem? 

ESTA on automatiseeritud süsteem, mille abil määratakse, kas isik 
kvalifitseerub reisima Ameerika Ühendriikidesse VWP raames. 


Miks on ESTA reisiloa hankimine VWP raames reisijatele kohustuslik? 
Ameerika Ühendriikide õigus kohustab Ameerika Ühendriikide 
Sisejulgeolekuministeeriumit (Department of Homeland Security - 
DHS) AR VWP turvalisuse tõstmiseks elektroonilise reisiloa 
taotlemise süsteemi ja muid meetmeid. ESTA tõstab turvalisust 
sellega, et võimaldab DHS-il otsustada enne reisi, kas isik saab 
reisida Ameerika Ühendriikidesse VWP raames ja kas see isik 
kujutab endast ohtu õiguskaitsele või turvalisusele. 


Kes peab ESTA taotluse esitama? 

ESTA reisiloa peavad hankima kõik VWPis osalevate riikide kodanikud, 
kes plaanivad siseneda Ameerika Ühendriikidesse lennuki või 
kruiisilaevaga, külastada riiki kuni 90 päeva äri või puhkuse eesmärgil 
ning VWP raames. Külastuste vahele peaks jääma mõistlik aeg näitamaks, 
et te ei ela Ameerika Ühendriikides. Kui reisija plaanib siseneda 
Ameerika Ühendriikidesse, olles vasta mõnda muusse riiki, tuleb 
ka siis hankida ESTA reisiluba. 


KUIDAS SAAN ESTA REISILUBA TAOTLEDA 

Kuidas saan taotleda reisiloa Ameerika Ühendriikidesse reisimiseks? 
ESTA reisiloa taotlemiseks külastage ametlikku valitsuse veebisaiti https:// 
esta.cbp.dhs.gov. Vastake kõigile kohustuslikele küsimustele ja esitage oma 
reisiloa taotlus. 


Kas saan taotleda reisilubasid korraga mitmele isikule (grupile)? 
Jah. Korraga saab esitada kuni 50 isiku reisiloataotlused. Grupi taotluse 
esitamiseks esitage taotlus ja valige enne maksmist üks järgmistest: „Lisa 
uus taotlus” või „Lisa maksmata taotlus”. Seejärel täitke kõigi grupi 
liikmete taotlused, sisestades nende biograafilised andmed ja vastates 
seejärel kõigile kohustuslikele küsimustele. Kui olete esitanud kogu grupi 
taotluse, luuakse grupi ID ja see saadetakse teie esitatud e-posti aadressile. 
Grupi ID on vajalik grupi taotluste vaatamiseks, staatuse kontrollimiseks, 
kviitungi vaatamiseks ja/või makse tegemiseks. 


Kas pean taotlema ESTA reisiloa oma alaealisele lapsele? 

Jah, ESTA reisiluba tuleb taotleda enne Ameerika Ühendriikidesse 
reisimist nii saatjaga kui ka saatjata lapsele (olenemata tema vanusest), 
kui ta siseneb Ameerika Ühendriikidesse VWPis osaleva riigi 
kodanikuna. 

Millised andmed peab reisija reisiloa vormi täitmiseks esitama? 
Iga taotlus peab sisaldama (inglise keeles) biograafilisi andmeid, sh nime, 
sünnikuupäeva ja passi andmeid. Taotleja peab vastama ka VWP 
sobivuse küsimustele, mis puudutavad nakkushaiguseid, vahistamisi ja 
teatud süütegude eest saadud karistusi ning teavet varasemate viisade 
tühistamiste, maalt väljasaatmiste jm kohta. Grupi taotluse puhul 
vastutab enda taotluse tõelevastavuse ja täpsuse eest iga reisija ise. Reisija 
või taotleja peab esitama ka krediitkaardi aaa et seotud ESTA 
reisiloa taotluse eest lõiv maksta. 


Kas taotluse saab minu eest esitada keegi teine, kui ma ei saa 
internetti kasutada? 

Jah, taotluse võib teie eest täita sõber, sugulane, reisikorraldaja vm kolmas isik. 
Kolmas isik võib tasuda ka reisija või reisigrupi taotluste lõivud. Reisija 
vastutab tema nimel esitatud andmete tõelevastavuse ja täpsuse eest. 


Kui varakult enne oma reisi pean reisiloa taotlema? 
Soovitame esitada reisiloa taotluse reisiplaanide tegemise ajal või nii 
varakult kui võimalik ning mitte hiljem kui 72 tundi enne reisi algust. 
VWP raames reisijatel ei pea olema konkreetseid plaane Ameerika 
Ühendriikidesse reisimiseks, enne kui nad võivad ESTA taotluse esitada. 


Kas minuga võetakse pärast taotluse esitamist ühendust? 
Kui isiku või grupi taotlus on esitatud, antakse teile taotluse number või 
grupi ID. Taotluse staatust saate kontrollida veebisaidil. 


Millised on võimalikud vastused taotlusele? 

Heaks kiidetud taotlus: teile on antud reisiluba. 

Reisimine ei ole lubatud: reisija peab enne Ameerika Ühendriikidesse 
reisimist taotlema Ameerika Ühendriikide saatkonnast või konsulaadist 
mitteimmigrandi viisat. 

Taotlus on läbivaatamisel: reisija peab tulema hiljem ESTA veebisaidile 
om staatust kontrollima. Lõpliku vastuse andmine võib võtta kuni 72 
tundi. 


Mis saab, kui ühe grupi liikme taotluse staatuseks on „Läbivaatamisel”? 
Kas see põhjustab grupi ülejäänud liikmete taotluste viibimist? 

Ei. Kui grupi mõne taotluse staatuseks on ,, Läbivaatamisel”, ei viivita see 
ülejäänud taotluste töötlemist. Kuid grupi ülejäänud liikmete taotluste 
staatuseid ei kuvata veebisaidil, kuni kõik läbivaatamisel taotlused on 
saanud lõpliku vastuse. Samuti ei kuvata maksekviitungil kogusummat, 
kuni kõikide taotluste staatusteks on kas „heaks kiidetud” või ,, keelatud”. 


Kui kaua mu reisiluba kehtib? 

Reisiluba kehtib reeglina kaks aastat või kuni teie passi aegumiseni - 
kumb iganes on varasem. ESTA kuvab teile reisiloa kehtivusaega pärast 
reisiloa heakskiitmist. Reisiloa saanud isik võib külastada Ameerika 
Ühendriike reisiloa kehtivusperioodil mitu korda, ilma et ta peaks 
taotlema iga kord uue ESTA reisiloa. 


Millal pean taotlema uue ESTA reisiloa? 
Uus reisiluba tuleb ESTA kaudu taotleda, kui: 
e reisijale on väljastatud uus pass; 

e reisija nimi on muutunud; 

° reisija sugu on muutunud; 

e reisija kodakondsusriik on muutunud; 

e on ilmnenud uued asjaolud, mistõttu oleks reisija vastus ESTA taotluse 
mis tahes , jah/ei” küsimusele varasemast erinev; või 

e teie reisiluba on aegunud. Iga uue taotluse esitamisel peate tasuma uuesti 
ka sellega seotud lõivu. 


Kui saan ESTA reisiloa Ameerika Ühendriikidesse reisimiseks, kas see 
garanteerib, et saan riiki siseneda? 

Mitte tingimata. Reisiloa heakskiit annab reisijale ainult loa minna ilma 
viisat omamata Ameerika Ühendriikidesse reisiva lennuki või laeva 
pardale. Lõpliku otsuse riiki sisenemise kohta teeb sisenemispunktis või 
eelkontrolli punktis Ameerika Ühendriikide Tolli- ja Piirivalveameti 
(Customs and Border Protection - CBP) ametnik. 


Kas VWP raames reisijad peavad võtma lennujaama kaasa oma ESTA 
reisiloa paberkoopia? 

Ei. DHS teatab reisija ESTA staatuse lennu-/laevafirmale ise. Kuid DHS 
soovitab reisijatel ESTA taotluse vastuse välja printida, sest sellel on nende 
ESTA taotluse number. 


Unustasin oma ESTA taotluse numbri. Kuidas saan süsteemi sisse 
logida, et oma andmeid muuta või oma taotluse staatust kontrollida? 
Kui isiku taotlus on esitatud, saadetakse teie e-posti aadressile taotluse 
number. Kui reisija kaotab või unustab taotluse numbri või tal pole sellele 
enam ligipääsu, võib ta sisestada ESTA veebisaidil oma sünnikuupäeva, 
passi numbri ja passi väljastanud riigi, passi väljastamise kuupäeva ja passi 
aegumise kuupäeva andmed, et oma taotluse number üles leida. 


Mis juhtub, kui ma kaotan grupi ID numbri? 
Süsteem võimaldab taotlejal küsida grupi ID numbrit, mis saadetakse 
seejärel grupi loomisel kasutatud e-posti aadressile. 


ESTA LÕIV 

Kas reisiluba on tasuline? 

Jah. Lõiv on 14 USD. Lõiv koosneb kahest osast: 

Töötlemislõiv — kõik elektroonilist reisiluba taotlevad isikud peavad tasuma 
taotluse töötlemisega seotud lõivu iga taotluse kohta. Lõiv on 4 USD. 
Autoriseerimislõiv — kui teie taotlus kiidetakse heaks ja teile antakse luba 
reisida Ameerika Ühendriikidesse viisavabadusprogrammi raames, 
võetakse teie krediitkaardilt täiendavalt 10,00 USD. Kui teile ei anta 
elektroonilist reisiluba, võetakse teilt ainult taotluse töötlemise lõiv. 

CBPP ei vastuta mis tahes täiendavate tasude eest, mida küsib tehingu 
teostamise eest teie krediitkaardi väljastanud asutus. 


Kuidas saan oma reisiloa eest tasuda? 

Kõik ESTA reisiloa taotlemisega seotud lõivud tuleb tasuda krediit-/ 
deebetkaardiga või PayPali kaudu. ESTA süsteem aktsepteerib hetkel ainult 
järgmisi krediit-/deebetkaarte: MasterCard, VISA, American Express, JCB 
Card, Diners Club ja Discover. Isiku või grupi taotluse eest võib tasuda ka 
kolmas isik (nt sõber, sugulane või reisikorraldaja). Krediitkaardi omaniku 
nimi ei pea kattuma reisija või grupi nimega. Taotlust ei hakata töötlema, 

enne kui kõiki maksevahendi andmeid pole esitatud. Võime tulevikus lisada 
täiendavaid maksevõimalusi. 


Olen näinud muude veebisaitide reklaame, kus reklaamitakse, et 
teenusepakkujad võivad esitada taotluse minu nimel. Kas see aitab mul 
saada reisiloa kiiremini? 

Ei. ESTA reisiloa taotlemine privaatsete teenusepakkujate kaudu ei kiirenda 
reisiloa taotluse heakskiitmist. DHS ega AGR Ühendriikide valitsus ei ole 
mingil moel seotud ega tee koostööd ega soovita ühtki kolmandast isikust 
veebisaiti, mis pakub ESTA kohta teavet ja aitab VWP raames reisijatel ESTA 
taotlusi esitada. 


Kas käesolev veebisait on turvaline ja privaatne? 

Jah. Käesolevat veebisaiti haldab Ameerika Ühendriikide valitsus. Siin on 
kasutusel tehnoloogia, mis takistab volitamata juurdepääsu sisestatud ja 
vaadatavatele andmetele. Andmetele, mis taotlejad ESTA veebisaidi esitavad, 
kehtivad sama ranged nõuded kui muudele sarnastele reisijate kontrollimise 
programmidele, mida reguleerivad Ameerika Ühendriikide seadused ja 
muud õigusaktid, sealhulgas, kuid mitte ainult, Ameerika Ühendriikide 
infoturbe juhtimise föderaalseadus (Federal Information Security 
Management Act). Sellistele andmetele on juurdepääs ainult töötajatel, kellel 
on see vajalik oma tööülesannete täitmiseks. 


ESTA JA 1-94W 

Kas pean VWP raames reisijana hankima ESTA reisiloa, kui sisenen 
Ameerika Ühendriikidesse maad mööda? 

Praeguse seisuga pole ESTA reisiluba nõutud, kui sisenete Ameerika 
Uhendriikidesse maad mööda. Maad mööda sisenedes peate täitma vormi 
I-94W ja maksma sellega seotud lõivu 6 USD. CBP töötab praegu selle nimel, 
et ESTA reisiloa taotlemist hakataks tulevikus nõudma ka maad mööda riiki 
sisenemisel. 


ESTA REISILOA ANDMISEST KEELDUMINE 

Mida peaksin tegema, kui mulle reisiluba ei antud? 

Kui reisiloa taotlus lükatakse tagasi ja reisija soovib reisida Ameerika 
Uhendriikidesse, peab ta taotlema viisat Ameerika Ühendriikide saatkonnas 
või konsulaadis. Viisa taotlemise kohta saate lugeda lähemalt saidil 
www.travel.state. gov. 


Mis juhtub, kui ühele või mitmele grupi liikme taotlusele antakse eitav 
vastus? 
Eitava vastuse saanud taotlus(ed) ei mõjuta grupi ülejäänud taotluste 
staatust. 


Mul on kehtiv viisa olemas. Kas pean samuti taotlema ESTA reisiloa? 
Isik, kellel on kehtiv B1, B2 või B1/B2 viisa, ei pea ESTA reisiluba taotlema. 


Kas võin esitada uue reisiloa taotluse, kui olen saanud varem eitava 
vastuse? 
Võite esitada uue taotluse, kui varasemad asjaolud on muutunud. 


LÜHIDALT 

Kes: VWPis osalevate riikide kodanikud 

Mis: reisiluba Ameerika Ühendriikidesse reisimiseks VWP raames 
Kus: https://esta.cbp.dhs.gov 

Kui palju: 4 USD töötlemislõiv + 10 USD autoriseerimislõiv 
Lisateave: www.cbp.gov/esta 

